જીનિવા ખાતે ભીકાઈજીની મુલાકાત શ્યામજી કૃષ્ણ વર્મા અને સરદારસિંહ રાણા સાથે થઈ. એ બંનેના સહયોગમાં ભીકાઈજી કામાએ પરદેશમાં રહીને વતનની આઝાદી માટે પ્રયાસો શરૂ કર્યાં અને એ રીતે ભારતના સશસ્ત્ર ક્રાંતિના ઈતિહાસમાં આદ્ય તરીકે સ્થાન પામે એટલું માતબર પ્રદાન કર્યું. મેડમ કામા સામે બ્રિટિશ સરકારનો વિરોધ એટલો તીવ્ર હતો કે તેણે મેડમ કામાની હકાલપટ્ટી કરવા ફ્રાન્સને સત્તાવાર દરખાસ્ત મોકલી હતી, જેનો ફ્રાન્સે અસ્વિકાર કર્યો હતો.